доставчика на аеронавигационно обслужване (ANSP) и да е одобрен от компетентния орган, като са взети предвид наличните помощни средства;“;
 (2)
 в точка SERA.3210, буква г), подточка 4, iv), буква А) се заменя със следното:
 „А)
 автотранспортните средства, включително тези, които теглят въздухоплавателни средства, дават предимство на кацащите, излитащите или рулиращите въздухоплавателни средства;“
 (3)
 точка SERA.8005 се изменя, както следва:
 а)
 в буква а) подточка 3 се заменя със следното:
 „3)
 издава едно или повече от следните: разрешения, инструкции или информация с цел предотвратяване на сблъскване между въздухоплавателните средства под негов контрол и подреждане и поддържане на последователен поток на въздушното движение;“;
 б)
 буква в) се изменя, както следва:
 а)
 уводното изречение се заменя със следното:
 „С изключение на случаите на експлоатация на успоредни или почти успоредни писти за излитане и кацане, както е посочено в точка ATS.TR.255 от приложение IV към Регламент за изпълнение (ЕС) 2017/373 на Комисията (*1), или когато може да бъде приложено намаляване на минимумите за сепарация в района на летища, органите за КВД осигуряват сепарация посредством най-малко една от следните:
 (*1) Регламент за изпълнение (ЕС) 2017/373 на Комисията от 1 март 2017 г. за определяне на общи изисквания за доставчиците на услуги и надзора при управлението на въздушното движение/аеронавигационното обслужване и други мрежови функции за управление на въздушното движение, за отмяна на Регламент (ЕО) No 482/2008 и на регламенти за изпълнение (ЕС) No 1034/2011, (ЕС) No 1035/2011 и (ЕС) 2016/1377, както и за изменение на Регламент (ЕС) No 677/2011 (ОВ L 62, 8.3.2017 г., стр. 1).“;"
 б)
 подточка 1 се заменя със следното:
 „1)
 вертикална сепарация, получена от задаване на различни нива, избрани от таблицата на крейсерските нива в допълнение 3, с изключение на това че предписаното в нея съответствие между нивата и пътната линия не се прилага, когато е посочено друго в съответния сборник „Аеронавигационна информация и публикация“ или в разрешенията по КВД. Номиналният минимум за вертикална сепарация е 300 m (1000 ft) до полетно ниво (FL) 410 включително и 600 m (2000 ft) над това ниво. За установяване на вертикалната сепарация не се ползва информация за геометричната височина;“;
 (4)
 точка SERA.8012 се заменя със следното:
 „а)
 Органите за контрол на въздушното движение прилагат минимуми за сепарация при турбулентна следа от спътна струя спрямо въздухоплавателни средства във фази на полета на подход и отлитане при следните обстоятелства:
 1)
 въздухоплавателно средство в непосредствена близост зад друго въздухоплавателно средство на същата височина или на височина, по-малка от 300 m (1000 ft) под него;
 2)
 и двете въздухоплавателни средства използват една и съща писта за излитане и кацане или успоредни писти, отдалечени на по-малко от 760 m (2500 ft) една от друга;
 3)
 въздухоплавателно средство, пресича зад друго въздухоплавателно средство на същата височина или на височина, по-малка от 300 m (1000 ft) под него.
 б)
 Буква а) не се прилага за долитащи въздухоплавателни средства по правилата за визуални полети и за долитащи въздухоплавателни средства по правилата за полети по прибори, които изпълняват визуален подход, когато въздухоплавателното средство е докладвало, че наблюдава предхождащото го въздухоплавателно средство и е било